ธนาคารอิสลามเสนอตัวปล่อยกู้เร่งพัฒนาเอเชีย
แบงก์อิสลามพร้อมให้เงินกู้ลงทุนพัฒนาโครงสร้างพื้นฐานในเอเชียหากไม่ขัดกฎอิสลาม
5 มิ.ย. 2556

แบงก์อิสลามพร้อมให้เงินกู้ลงทุนพัฒนาโครงสร้างพื้นฐานในเอเชียหากไม่ขัดกฎอิสลาม
คณะผู้บริหารของธนาคารอิสลาม เปิดเผยว่า สามารถปล่อยสินเชื่อเพื่อการลงทุนสร้างระบบสาธารณูปโภคแก่ประเทศต่างๆ ในเอเชียได้ โดยที่ไม่ละเมิดหลักคำสอนของศาสนาอิสลาม
“ในภูมิภาคเอเชียและภูมิภาคตะวันออกกลาง ยังคงมีการก่อสร้างโครงสร้างพื้นฐานอยู่มาก เพื่อรองรับความต้องการของประชาชนที่มีจำนวนมากขึ้น และเนื่องจากการให้สินเชื่อเพื่อการลงทุนสิ่งเหล่านี้ไม่ผิดหลักการให้สินเชื่อของศาสนาอิสลาม จึงมีความเป็นไปได้สูงที่จะมีการลงทุน” โมฮัมหมัด วาย อัลฮาเชล ผู้ว่าการธนาคารกลางคูเวตกล่าว
ทั้งนี้ ด้านธนาคารเพื่อการพัฒนาเอเชีย (เอดีบี) เคยประมาณการไว้ในปี 2556 ว่าภูมิภาคเอเชียที่เติบโตอย่างรวดเร็วนั้นจำเป็นต้องลงทุนก่อสร้างโครงสร้างพื้นฐานเป็นมูลค่ารวมกว่า 8 ล้านล้านเหรียญสหรัฐ (ราว 240 ล้านล้านบาท) เพื่อสร้างทางรถไฟ สนามบิน และโรงงานไฟฟ้า ภายในช่วงทศวรรษนี้
อย่างไรก็ดี เจ้าหน้าที่ธนาคารอิสลามหลายฝ่ายเตือนว่า ธนาคารอิสลามควรหลีกเลี่ยงการลงทุนในทรัพย์สินที่มีความเสี่ยงสูง ซึ่งนำไปสู่วิกฤตทางการเงินในปี 2551 และหันมาลงทุนในภาคอุตสาหกรรมที่มีความรับผิดชอบต่อสังคมแทน
ทั้งนี้ มีประเทศต่างๆ ในภูมิภาคเอเชียรวม 13 ชาติ ที่ถือครองสินทรัพย์อยู่ในธนาคารอิสลามรวม 13% จากสินทรัพย์รวมทั้งหมดกว่า 1.6 ล้านล้านเหรียญสหรัฐ (ราว 48 ล้านล้านบาท) ในปี 2555 ซึ่งถือเป็นสัดส่วนมากสุดหากไม่นับภูมิภาคตะวันออกกลาง ภายนอกภูมิภาคตะวันออกกลาง